3.3.2005 Den Europæiske Unions Tidende L 57/25 KOMMISSIONENS DIREKTIV 2005/18/EF af 2. marts 2005 om ændring af direktiv 2001/32/EF for så vidt angår visse beskyttede zoner, som er udsat for særlige plantesundhedsrisici i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (1), særlig artikel 2, stk. 1, litra h), første afsnit, under henvisning til anmodning fra Tjekkiet, Danmark, Estland, Grækenland, Irland, Italien, Sverige og Det Forenede Kongerige, og ud fra følgende betragtninger: (1) — Af oplysninger fra Tjekkiet, Danmark, Grækenland (for så vidt angår Kreta og Lesvos), Irland, Sverige og Det Forenede Kongerige (herunder Kanaløerne, men ikke Isle of Man) fremgår det, at Cryphonectria parasitica (Murrill) Barr. ikke forekommer på disse landes område. Disse lande bør derfor anerkendes som beskyttede zoner med hensyn til Cryphonectria parasitica (Murrill) Barr. (2) — Af oplysninger fra Danmark baseret på ajourførte under- søgelser fremgår det, at Danmark ikke længere bør aner- kendes som en beskyttet zone med hensyn til beet necrotic yellow vein virus, da det viser sig, at denne skadegører nu er etableret i Danmark. (3) — Af oplysninger fra Estland fremgår det, at Erwinia amylovora (Burr) Winsl. et al. ikke forekommer på Estlands område. Estland bør derfor midlertidig aner- kendes som beskyttet zone med hensyn til denne skade- gører. (4) — Af oplysninger fra Det Forenede Kongerige baseret på ajourførte undersøgelser for forekomsten af Dendroctonus micans Kugelan fremgår det, at denne skadegører nu er etableret i visse dele af Det Forenede Kongerige, men ikke i Nordirland, på Isle of Man eller Jersey. Den beskyttede zone bør derfor ændres og begrænses til Nordirland, Isle of Man og Jersey. (1) EFT L 169 af 10.7.2000, s. 1. Senest ændret ved Kommissionens direktiv 2004/102/EF (EUT L 309 af 6.10.2004, s. 9). (5) — Af oplysninger fra Italien baseret på ajourførte undersø- gelser og af de supplerende oplysninger, som Levneds- middel- og Veterinærkontoret fik under et besøg i Italien i maj 2004, fremgår det, at citrus tristeza-virus (CTV) nu er etableret i dette land. Italien bør derfor ikke længere anerkendes som beskyttet zone med hensyn til denne skadegører. (6) — Af oplysninger fra Sverige fremgår det, at stavemåden for nogle navne på len i Sverige, der anerkendes som beskyttet zone med hensyn til Leptinotarsa decemlineata Say, bør ændres. (7) — Kommissionens  direktiv 2001/32/EF () bør derfor ændres i overensstemmelse hermed. (8) — De i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV: Artikel 1 I direktiv 2001/32/EF foretages følgende ændringer: 1) I slutningen af artikel 1 indsættes følgende stykke: »Når det gælder bilagets litra b), punkt 2, anerkendes den nævnte zone i Estland indtil den 31. marts 2007.« 2) Bilaget ændres som anført i bilaget til nærværende direktiv. Artikel 2 1.  Medlemsstaterne vedtager og offentliggør senest den 14. maj 2005 de love og administrative bestemmelser, der er nødvendige for at efterkomme dette direktiv. De anvender disse bestemmelser fra den 15. maj 2005. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. (?) EFT L 127 af 9.5.2001, s. 38. Senest ændret ved direktiv 2004/32/EF (EUT L 85 af 23.3.2004, s. 24).